Svend Bergstein

Svend Bergstein (7. juli 1941 på Frederiksberg - 8. marts 2014) var en dansk officer og politiker, der i et års tid var minister.

Bergstein havde en lang karriere inden for Flyvevåbnet. I 1993-94 var Bergstein udpeget af Centrum-Demokraterne som forsknings- og teknologiminister i Nyrupregeringen. Efter 11 års medlemskab af Det Konservative Folkeparti vandt Bergstein i 2007 kampen om formandsposten i Københavns vælgerforening. Ved årsskiftet 2008/2009 valgte Bergstein frivilligt at trække sig fra formandsposten i København, men fortsatte som menigt medlem af partiet. Efter sin pensionering var Svend Bergstein stadig en aktiv mand; han var lægt medlem af Den videnskabsetiske Komite for Hovedstaden, og gennem kontakt til nogle matematikere på Roskilde Universitets Center bidrog han med et kapitel til publikationen Mathematics and War.

Kronologisk oversigt 
1971: Premierløjtnant i Flyvevåbnet. 
1975: Udnævnt til kaptajn i Flyvevåbnet. 
 1980: Udnævnt til major i Flyvevåbnet. 
1983-1993: Medlem af Forsvarsministeriets Rådgivnings- og analysegruppe.
1991: Militær ekspert på tv under Golfkrigen 1991. 
1993: Kommandør af Dannebrogordenen. 
1993-1994: Teknologi og forskningsminister under Poul Nyrup.
 1994: Udnævnt til oberstløjtnant i Flyvevåbnet.
1995: Medlem af det Konservative Folkeparti. 
1995- 2001: Sektionschef på Forsvarsakademiet. 
1995 -1999: Forsvarsattaché i Sverige og Finland.
1999: Kommandør af Kungl. Nordstjärneorden. 
2001: Sektionschef i Forsvarsakademiet.
2006: Bogen Krigens teknologi og en FOFT rapport: Effektbaserede operationer udgives. 
2007- 2008: Formand for Det Konservative Folkeparti i København.

Militær karriere 
Hans militære karriere startede i Flyvevåbnets Luftværnsgruppe i 1971. Bergstein blev udnævnt til kaptajn i 1975 og til major i 1980. Under tjenesten i Flyvevåbnet arbejdede Bergstein som konsulent ved Forsvarets Forskningstjeneste, hvor han også fungerede som underviser og kursusplanlægger indenfor områderne statskundskab og strategi. I sit virke på akademiet var Bergstein derudover også hovedredaktør på forskningsrapporter. Bergstein blev pensioneret i 2001.
 
I 1994 udgav Bergstein bogen Krigens teknologi. I perioden fra 1988 til 1993 var Bergstein medlem af Forsvarsministerens rådgivnings- og analysegruppe. Bergstein blev kendt i offentligheden under Golfkrigen i 1991 som den pegepindssvingende major, der kommenterede krigens gang som militærekspert på tv.

Politisk karriere 
I 1993 blev landssekretæren for CD, Svend Bergstein, udnævnt til minister for det nyoprettede forsknings- og teknologiministerium i Nyrup Rasmussens regering. Efter knap et år som minister trådte han tilbage i 1994, forlod CD og meldte sig ind hos Det konservative Folkeparti. I kampen om formandsposten i 2007 vandt Bergstein med kun én stemme over modkandidaten på Østerbro Knud Palsbro.

Bibliografi 
Krigens teknologi, 2006. 
Medforfatter på rapporter fra Forsvarets Forskningstjeneste. 
Effektbaserede operationer. FOFT rapport 2006.

Noter

Kilder 
Bergstein, Svend 2006. Krigens teknologi. København: Forsvarets Mediecenter.
Termansen, Jesper 2000. "Ramt af politisk Malaria". 09.08.2000. Berlingske Tidende.
Kraks Blå Bog, 2008.
Brockenhuus- Schak, Anna 1993. "Forskningen skal forberede den nationale samfundsøkonomi", Ugeskrift for Læger årg. 155, s 2419- 2422.

Eksterne links 
 

Danske ministre fra Centrum-Demokraterne
Personer fra Frederiksberg
Officerer i Flyvevåbnet
Kommandører af Nordstjerneordenen
Politikere fra Det Konservative Folkeparti
Kommandører af Dannebrog
Personer i Kraks Blå Bog (afdøde)